《宿延庆院》
宋代·钱昆

水绕门墙竹绕堂，满窗春绿更山光。
坐来苔藓侵衣润，吟处松山落砚香。
汀鹭双双翻乱石，溪风袅袅弄修篁。
游人暂得幽闲趣，时带茶烟下上方。

作者简介：临安人，字裕之。钱倧子。随钱俶归宋，独昆与其弟钱易不授官。太宗淳化三年进士。仁宗时知庐、濠、泉、亳、梓、寿、许七州，为政宽简。官至右谏议大夫，以秘书监致仕。能诗赋，善草隶。年七十六卒。